En 1599, moarvat dre levezon Del Monte, e voe gopraet Caravaggio da ginklañ chapel Contarelli en iliz San Luigi dei Francesi (Sant Loeiz ar Challaoued). Kaoze a voe diwar-benn an div oberenn a voe gopraet evito,  Merzherinti Sant Vazhev  ha Galvedigezh Sant Vazhev, peurechuet e 1600. Teñvalijenn Caravaggio (chiaroscuro) a zegase skrij en e daolennoù, hag e daol-sell lemm e lakae nerzh ha from e-leizh. Diwar-benn labour Caravaggio, e-touez an arzourien all, e oa daou du splann. Darn a ziskulie fazioù, deuet diwar e choant da livañ hervez an natur, hep ober tresadennoù; met an darn vuiañ a gane meuleudi dezhañ evel da salver an arz